[bookmark: _Hlk148607450][bookmark: _Hlk172792512]2026 m. rugsėjo mėn. Lietuvoje bulvių ir daržovių šviežiam vartojimui supirkta daugiau

Bulvių, skirtų šviežias vartoti, iš Lietuvos augintojų didmeninės, mažmeninės prekybos ir kitose įmonėse 2026 m. rugsėjo mėn., palyginti su 2025 m. atitinkamu laikotarpiu, supirkta 12,44 proc. daugiau, t. y. 7 262,696 t. Perdirbti skirtų bulvių supirkta 30,95 proc. mažiau – 344,989 t. 
Daržovių, skirtų vartoti šviežias, 2026 m. rugsėjo  mėn., palyginti su 2025 m. rugsėjo mėn., supirkta 10,27 proc. daugiau, t. y. 5 855,978 t. Svogūnų laiškų supirkimas padidėjo 3,15 karto (iki 22,911 t), česnakų – 80,40 proc. (iki 4,999 t), moliūgų – 62,99 proc. (iki 90,257 t), krapų – 49,06 proc. (iki 8,741 t), svogūnų – 37,86 proc. (iki 844,399 t), burokėlių – 28,82 proc. (iki 373,035 t), lapkotinių salierų – 22,96 proc. (iki 45,855 t), morkų – 11,37 proc. (iki 1 227,610 t), baltagūžių kopūstų – 10,52 proc. (iki 1 231,964 t), agurkų – 4,14 proc. (iki 1 454,749 t), porų – 3,95 proc. (iki 47,550 t), salotų – 0,67 proc. (iki 158,802 t). Tačiau lapinių petražolių supirkimas sumažėjo 49,41 proc. (iki 1,913 t), pomidorų – 38,25 proc. (iki 243,250 t), kininių kopūstų – 33,94 proc. (iki 9,035 t).
Pomidorų supirkimas šiemet baigėsi anksčiau, nes jie buvo anksčiau išrauti, kad naujam derliui būtų galima anksčiau pasodinti kitus daigus. Svogūnų laiškų pernai tiesiog buvo labai mažai supirkta, o šiemet supirkimas grįžo prie įprasto kiekio.
Baltųjų pievagrybių, skirtų vartoti šviežius, 2026 m. rugsėjo mėn., palyginti su 2025 m. atitinkamu laikotarpiu, supirkta 7,06 proc. daugiau (150,119 t), rudųjų pievagrybių – 14,20 proc. daugiau (19,794 t). 
Obuolių supirkimas sumažėjo 36,85 proc. (iki 195,308 t). Braškių supirkimas šiemet padidėjo 79,90 proc.  (iki 82,620 t). Obuolių derlius šiemet geras ne tik ūkiuose, bet ir gyventojų soduose. Todėl įprastai rudens pradžioje jų paklausa būna mažesnė.
Perdirbimo įmonėse 2026 m. rugsėjo mėn., palyginti su 2025 m. rugsėjo mėn., daržovių supirkimas padidėjo 4,43 proc. (iki 4 223,071 t). Tai lėmė 7,20 proc. (iki 4 030,292 t) padidėjęs burokėlių supirkimas. Įvairių kitų daržovių (agurkų, salotų, krapų) supirkimas padidėjo 30,86 proc. (iki 17,872 t). Baltagūžių kopūstų supirkimas sumažėjo 46,863 proc. (iki 36,213 t), svogūnų – 43,96 proc. (iki 24,267 t), morkų – 31,21 proc. (iki 114,427 t).
Obuolių perdirbimui supirkimas padidėjo beveik 9 kartus (iki 8 424,830 t).  Vaisių ir kitų uogų (aronijų, šaltalankių ir kt.) šiemet supirkta 5,54 karto daugiau (111,428 t). Obuolių ir uogų supirkimas šiemet didesnis, nes prieš metus jų derlių labai sumažino pavasarinės šalnos.

